Vasvár Város Önkormányzata

Képviselő-testülete

2/2016. (II.29.)

önkormányzati rendelete

az Önkormányzat 2016. évi költségvetéséről

Vasvár Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotó hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

***A rendelet hatálya***

1. § A rendelet hatálya kiterjed az Önkormányzatra, valamint az önkormányzat költségvetési szerveire.

2. § Az önkormányzat költségvetési szerve az önállóan működő és gazdálkodó Vasvári Polgármesteri Hivatal, a hozzákapcsolódó önállóan működő költségvetési szervek: Egészségügyi Alapellátó Intézmény, Vasvári Ficánkoló Óvoda, Dr. Bendefy László Városi Könyvtár, Nagy Gáspár Kulturális Központ.

***Az önkormányzat 2016. évi költségvetése***

3. § (1) Az önkormányzat a 2016.évi költségvetésének főösszegét 1.056.981ezer forintban,

ezen belül

a költségvetési kiadások összegét 1.042.503 ezer forintban,

a költségvetési bevételek összegét 891.948 ezer forintban,

a költségvetési egyenleg összegét 150.555 ezer forintban,

a maradvány igénybevételének összegét 165.033 ezer forintban,

állapítja meg.

(2) A működési és felhalmozási célú bevételi és kiadási előirányzatokat valamint a költségvetési egyenleg rendezésének módját az *1*. és a 2*. számú mellékletek* adják meg.

(3) A működési egyenleg finanszírozását az előző évi maradványból, 32.394 eFt igénybevétele biztosítja. A felhalmozási egyenleg rendezését, az előző évi maradványból 118.161 eFt igénybevétele teszi lehetővé. 2016. évben hitelfelvétel nem történik. Hiteltörlesztés 4.523 eFt, illetve államháztartáson belüli megelőlegezés visszafizetése 9.955 eFt lesz.

*A költségvetési bevételek*

4. § Az önkormányzat 2016. évi bevételeinek rovatonkénti és költségvetési szervenkénti részletezését a *10-16. számú mellékletek* tartalmazzák.

*A költségvetési kiadások*

5. § (1) A képviselő-testület az önkormányzat és szervei költségvetési kiadásait rovatonként a *3-9. számú mellékletek* szerint hagyja jóvá.

(2) Az önkormányzat és költségvetési szervei működési, fenntartási költségvetési kiadási rovatait a Képviselő-testület a következők szerint hagyja jóvá:

- Működési célú kiadások összesen: 741.794 ezer forint,

Ebből:

- személyi kiadások K1: 206.000 ezer forint,

- munkaadókat terhelő járulékok és szociális hozzájárulási adó K2: 56.400 ezer forint,

- dologi kiadások K3: 294.294 ezer forint,

- ellátottak pénzbeli juttatásai K4: 7.000 ezer forint,

- egyéb működési célú kiadások K5: 178.100 ezer forint,

(3) Az önkormányzat felhalmozási célú költségvetési kiadásai összesen: 300.709 ezer forint.

Ebből:

- a beruházások K6: 285.409 ezer forint,

- a felújítások K7: 12.000 ezer forint,

- egyéb felhalmozási kiadások K8: 3.300 ezer forint,

A beruházások és a felújítások célonkénti részletezését a *18. számú melléklet* tartalmazza.

*Költségvetési tartalék, pénzmaradvány, hitelek*

6. § (1) Az önkormányzat tartalékot nem tervez a *19. számú melléklet* szerint.

(2) Az önkormányzat tervezett maradvány felhasználása 165.033 ezer Ft. Ebből 9.955 ezer forint kötelezettséggel terhelt működési maradvány, államháztartáson belüli megelőlegezés visszafizetésére, 32.394 eFt működési maradvány, 118.161 ezer forint felhalmozási maradvány, 4.523 eFt hiteltörlesztés.

(3) Az Európai Uniós eszközök támogatásával megvalósuló projektek bevételeit és kiadásait a 22. *számú melléklet* tartalmazza.

7.§ (1) Az önkormányzat adósság és hitelállományát a 20-21. és a 23. *számú mellékletek*  tartalmazzák.

(3) A 2016. évi finanszírozási kiadásokat és bevételeket a 24*. számú melléklet* mutatja be.

*A költségvetési létszámkeret*

8. § (1) A képviselő-testület az önkormányzat létszám-előirányzatát:

- 63 fő átlagos statisztikai állományi létszámban (átlaglétszámban), és

- 63 fő az év utolsó napján foglalkoztatható záró-létszámban (engedélyezett létszámkeret)

állapítja meg.

A 63 fő engedélyezett létszámkereten felül 7 fő létszám a képviselőtestület (polgármester, alpolgármester és képviselők) létszámát tartalmazza, velük együtt az összes létszám 71 fő.

A közfoglalkoztatottak éves létszám-előirányzatát nem tartalmazza az átlagos statisztikai állományi létszám illetve a záró létszám, ez az előirányzat év közben módosításként fog beépülni a költségvetésbe.

(2) Az önkormányzat és költségvetési szervei engedélyezett létszámkeretét a képviselő-testület a 17*. számú melléklet* szerint hagyja jóvá.

***A költségvetés végrehajtására vonatkozó szabályok***

9. § (1) Az önkormányzat és költségvetési szervei bevételi és kiadási rovatai év közben megváltoztathatóak.

(2) A képviselő-testület kizárólagos hatáskörébe tartozik a költségvetési rendelet módosítása.

(3) A képviselő-testület az első negyedév kivételével negyedévenként, a döntése szerinti időpontokban, de legkésőbb az éves költségvetési beszámoló benyújtásának határidejéig, december 31-ei hatállyal módosítja költségvetési rendeletét.

10. § (1) Az önkormányzati gazdálkodás során az év közben létrejött hiány átmeneti finanszírozási módja folyószámlahitel-, likviditási hitel felvétel a számlavezető pénzintézettől.

(2) A hitelügyletekkel kapcsolatos hatáskörök kizárólagosan a képviselő-testületet illetik meg.

Az államháztartásról szóló 2011.évi CXCV.törvény 29/A. § szerinti kimutatást a 21. *számú melléklet* tartalmazza.

(3) A költségvetési szervek saját költségvetési előirányzataik illetve előirányzati keretük terhére is csak a képviselő-testület előzetes hozzájárulásával vállalhatnak kötelezettségeket különféle pályázatok keretében, amennyiben a pályázat összköltségvetése az 1 000 eFt-ot eléri, illetve, ha egy év alatt ugyanazon költségvetési szervnél több pályázatból összeadódik ez az összeg.

11. § (1) Az önkormányzati gazdálkodás során az év közben létrejött költségvetési többletet tőkevédett értékpapír vásárlás, illetve pénzintézeti pénzlekötés útján hasznosíthatja.

(2) Az (1) bekezdés szerinti hasznosítással kapcsolatos szerződések megkötését a képviselő-testület a polgármesterre ruházza át.

(3) Az önként vállalt feladatok kiadási és bevételi rovatait a *3-16. számú mellékletek,* költségvetési szervenként illetve összesítve is tartalmazzák.

***Záró és egyéb rendelkezések***

12. § (1) Ez a rendelet a kihirdetését követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

............................................... ................................................

Tóth Balázs Dr. Ódor Ildikó

polgármester jegyző

Ph.

A rendelet kihirdetve:

Vasvár, 2016. február 29-én.

...............................................

Dr. Ódor Ildikó

jegyző